laion/Wikipedia-Exotic huggingface dataset:
נורת'רופ-גראמן B-21 ריידר

Northrop Grumman B-21 Raider הוא מטוס מסוג מפציץ חמקן שמפותח בחברת נורת'רופ גראמן וצפוי להיכנס לשירות בשנת 2025. המטוס מיועד לשאת נשק קונבנציונלי ונשק גרעיני במסגרת חיל האוויר של ארצות הברית. המטוס מתוכנן להוות השלמה לארסנל המפציצים הקיים (שבמרכזו עומדים כיום B-1 לנסר, B-2 ספיריט ו-B-52 סטרטופורטרס) ובסופו של דבר גם להחליף אותם. ביולי 2014 הוגשה הצעה לפיתוח המפציץ ובאוקטובר 2015 נחתם חוזה לפיתוח המטוס עם חברת נורת'רופ גראמן. בתקשורת האמריקאית יוחסו למטוס יכולות נוספות מלבד הפצצה ובהן יכולות איסוף מודיעין, ניהול קרבות ואף יירוט. המטוס הוא המפציץ הראשון שמיוצר במאה ה-21 והצפי הוא שיוזמנו לפחות 100 מטוסים כאלו על ידי חיל האוויר של ארצות הברית והוא ישמש כמפציץ העיקרי של ארצות הברית. במרץ 2022 פורסם שמטוס ראשון מדגם זה ירד מפס הייצור לקראת טיסת בכורה בהמשך השנה. מדיה וקבצים בנושא נורת'רופ-גראמן B-21 ריידר בוויקישיתוף B-21 Raider, באתר נורת'רופ-גראמן (באנגלית) רויטרס, המפציץ הגרעיני החדש של צבא ארה"ב: נחשף החמקן B-21, באתר ynet, 3 בדצמבר 2022 אודי עציון, מסר לפוטין: המפציץ החמקן האמריקאי החדש מתקרב לטיסת הבכורה, באתר כלכליסט, 5 במרץ 2022 Hadley, Greg (2022-02-09). "Six B-21s in Production, Fuel Control Software Already Tested". Air Force Magazine (באנגלית אמריקאית). ערך זה הוא קצרמר בנושא מטוסים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
ראמנסקויה

ראמנסקויה (ברוסית: Ра́менское) היא עיר בפרברי מוסקבה, המהווה למרכז המינהלי שלמחוז המשנה ראמנסקויה, השוכן במרחק 46 קילומטרים מדרום-מזרח למוסקבה. אוכלוסייה: 119,903  (על פי מפקד 2019). שמה של העיר נובע מהמילה הסלאבית העתיקה "раменье" (ראמניה), כלומר "בקצה היער". האזור בו נמצאת העיר כיום הוזכר לראשונה בשנת 1328. כנסיית אבן הוקמה כאן על ידי הרוזן פלאטון מוסין-פושקין בשנים 1725–1730. בשנות השבעים של המאה העשרים, כפר נובו-טרויצקוי (Ново-Троицкое) הוקם כאן; לאחר מכן שמו שונה לראמנסקויה. בשנת 1831, מפעל טקסטיל נוסד כאן ועד המחצית השנייה של המאה ה-19, גדל להיות לאחד המפעלים הגדולים באימפריה הרוסית. במרץ 1926, קיבלה ראמנסקויה מעמד של עיר. במסגרת החלוקה המינהלית של המחוז משמשת ראמנסקויה כמרכז המינהלי של מחוז המשנה ראמנסקויה. יחד עם הכפר דרגאייבו, הוא שולב בתוך מחוז ראמנסקויה. העיר מהווה לחלק מהיישוב העירוני ראמנסקויה. בעיר פועלים מספר מפעלי תעשייה וחברות לרבות חברת "טכנוקומפלקס" המאגדת מספר חברות רוסיות ובהן גם "לשכת ראמנסקויה לבניית רכיבים". בנוסף פועל בעיר תאגיד "אוויאוניקה" שמספק רכיבים לתעשייה האווירית של הכוחות המזוינים של הפדרציה הרוסית ולחברות שונות בתעשייה הצבאית הרוסית והיא מהווה לאחת החברות האסטרגיות בכלכלה הרוסית. נמל התעופה הבינלאומי ז'וקובסקי, שבעבר נשא את השם "ראמנסקויה" משמש כנמל תעופה בינלאומי ומשרת את מכון המחקר גרומוב. סאטורן ראמנסקויה הוא מועדון כדורגל מקומי המתמודד בליגה המקצוענית. בעבר התמודד בליגת העל הרוסית במשך 12 עונות רצופות כשהישג השיא הוא מקום 7. מדיה וקבצים בנושא ראמנסקויה בוויקישיתוף אתר האינטרנט הרשמי של ראמנסקויה ראמנסקויה, באתר אנציקלופדיה בריטניקה (באנגלית) Раменский концерн «Авионика» внесён в перечень стратегических предприятий (אורכב 21.12.2007 בארכיון Wayback Machine)
האי דייוויס

האם התכוונתם ל... דייוויס (אי, ארכיפלג פאלמר) – אי בין האי בראבנט לאי לייז', בארכיפלג פאלמר שבאנטארקטיקה דייוויס (אי, גסקויין, אוסטרליה המערבית) – אי בנהר גסקויין במדינת אוסטרליה המערבית שבאוסטרליה דייוויס (אי, פרת', אוסטרליה המערבית) – אי באוקיינוס ההודי למול חופי מדינת אוסטרליה המערבית שבאוסטרליה דייוויס (אי, פלורידה) – אי במחוז דיקסי במדינת קונטיקט שבארצות הברית דייוויס (אי, מיסיסיפי) – אי על בנהר המיסיסיפי בשטח במדינת מיסיסיפי על הגבול בינה לבין מדינת לואיזיאנה שבארצות הברית דייוויס (אי, קונטיקט) – אי במחוז ניו הייבן במדינת קונטיקט שבארצות הברית דייוויס (אי, נוקס, מיין) – אי במחוז נוקס במדינת מיין שבארצות הברית דייוויס (אי, לינקולן, מיין) – אי במחוז לינקולן במדינת מיין שבארצות הברית דייוויס (אי, רוסיה) – אי באוקיינוס הקרח הצפוני, במחוז ארכנגלסק שברוסיה
מדברים בשקט

מדברים בשקט (בתקליטור השדרים כונה גם "שיר אהבה 2") הוא פזמון עברי שכתב והלחין עידן רייכל, עיבדו רייכל וגלעד שמואלי וביצעה אורטל אופק. השיר יצא לאור ב־2003 כסינגל השני מתוך אלבום הבכורה של הפרויקט של עידן רייכל, "הפרויקט של עידן רייכל", אשר זכה במעמד פלטינה מרובעת. עם יציאתו הגיע השיר למקום הראשון במצעד הפזמונים השבועי של רשת ג' ושהה בו למשך ארבעה שבועות. כמו כן השיר זכה במקום החמישי במצעד הפזמונים השנתי של רשת ג' ובמקום השישי במצעד הפזמונים השנתי של גלגלצ, ולצידו עוד שלושה שירים של הפרויקט. נוסף על כך הפרויקט זכה בתואר "להקת השנה" באותו המצעד. השיר זכה לביצוע של עידן רייכל בליווי פסנתר באלבום ההופעה הראשון שלו, "רייכל – פסנתר – שירים". לדף השיר באתר הספרייה הלאומית עידן רייכל: "השנה הצלחתי להשתחרר", באתר ynet, 29 בספטמבר 2015 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
הטור של חבל הבסקים

הטור של חבל הבסקים (שם רשמי: Itzulia Basque Country; בספרדית: Vuelta al País Vasco; בבסקית: Euskal Herriko itzulia) הוא מרוץ אופני כביש בקטעים מסבב ה-UCI World Tour הנערך בחבל הבסקים שבספרד. המרוץ הוא אחד ממרוצי הקטעים הגדולים בספרד כולה, אחרי הוואלטה אספניה וביחד עם הוולטה אה קטלוניה. המרוץ מתאים למטפסים ומושך אליו את טובי המטפסים בעולם ובספרד בפרט. הוא מתקיים בתחילת אפריל. אלברטו קונטדור וחוזה אנטוניו גונזאלס הם שיאני הניצחונות במרוץ עם ארבעה כאלו כל אחד. המרוץ נוסד בשנת 1924, אז ניצח בו פרנסיס פליסייה הצרפתי. בשנת 1935 התחרה במרוץ ג'ינו ברטלי, אחד מגדולי הרוכבים בכל הזמנים, וניצח את המרוץ, אך המהדורה הזו (1935) הייתה המהדורה האחרונה של המרוץ לפני שהוא הופסק בשל מלחמת האזרחים בספרד, ולא התקיים עד 1968. בשנת 1952 מועדון רכיבה באייבר המרוץ התקיים במתכונת חובבנית של שלושה ימים, והוגדר כ"מיני וואלטה אספניה". בשנת 1969 חזר המרוץ להיות מקצועי, בחמישה קטעים. חואן אנטוניו גונזלס (1972, 1975, 1977, 1978) ואלברטו קונטדור (2008, 2009, 2014, 2016) הם שיאני הניצחונות במרוץ. אתר האינטרנט הרשמי של הטור של חבל הבסקים מדיה וקבצים בנושא הטור של חבל הבסקים בוויקישיתוף אתר המרוץ
Unbreakable

Unbreakable (בעברית: בלתי שבירה) הוא אלבומה ה-11 של הזמרת-יוצרת האמריקאית, ג'נט ג'קסון. האלבום יצא לאור ב-2 באוקטובר 2015, על ידי חברת התקליטים הפרטית של ג'קסון ריתם ניישן וברטלסמן מיוזיק גרופ, לאחר שהיא עזבה את חברת התקליטים הקודמת שלה איילנד, בעקבות הכישלונות שחוותה עם אלבומה הקודם. עם יציאתו נכנס האלבום אל המקום הראשון במצעד הבילבורד 200. לאחר מכן ג'קסון התחילה להקליט שירים חדשים עם המפיק רודני ג'רקינס אך בסופו של דבר הוא הפסיק את העבודה עם ג'קסון והפרויקט לא יצא לפועל. במקום זאת היא החליטה להתמקד בתפקידים בקולנוע ובסיבוב הופעות חדש ובנישואיה לאיש העסקים הקטרי ויסאם אל מאנה. ב-2015 הודיעה ג'קסון כי היא שוב צפויה לצאת לסיבוב הופעות ואף להוציא אלבום חדש. לאחר סיום העבודה עם ג'רקינס פנתה ג'קסון לעבוד עם צמד המפיקים ג'ימי ג'אם וטרי לואיס אשר עברו איתה על כל אלבומיה פרט לאלבומה האחרון. בנוסף היא גם עבדה עם המפיקים והכותבים דם ג'ינץ', טומי מקלנדון וותומאס לומפקינס. בנוסף באלבום זה הראפר ג'יי קול התארח בסינגל הראשון מהאלבום ואילו הראפרית מיסי אליוט התארחה בסינגל השיווקי "Burnitup!". מבחינה לירית האלבום משקף נושאים שונים בחייה של ג'קסון כמו מות אחיה מייקל ג'קסון והיבטים שונים של ילדותה. בנוסף האלבום גם מעביר מסרים חברתיים בדומה לאלבומה Rhythm Nation 1814. הסינגל הראשון מהאלבום היה השיר "No Sleep" אשר נכנס למקום ה-63 בארצות הברית ובכך הפך לסינגל הראשון של הזמרת מאז 2008 להיכנס למצעד הרשמי של המדינה. במצעד שירי ה-R&B למבוגרים השיר הגיע למקום הראשון במשך 12 שבועות. בנוסף יצאו מהאלבום שני סינגלים נוספים שהם שיר הנושא של האלבום והשיר "Dammn Baby". השיר "The Great Foreve" יצא כסינגל הרביעי מהאלבום כסינגל לתחנות הרדיו באיטליה בלבד ב-26 בפברואר 2016. האלבום הגיע למקום הראשון בארצות הברית ונהיה לאלבום השביעי שלה לעשות זאת מה שהופך אותה לזמרת השלישית סך הכל שהצליחה להכניס אלבום למקום הראשון במדינה ב-4 עשורים שונים. בנוסף הוא הגיע ל-40 העליונים ברוב המדינות המרכזיות ואף זכה לביקורות חיוביות ממבקרי מוזיקה אשר רובם ציינו את התבגרותה המוזיקלית ודירגו אותו כאחד מהאלבומים הטובים ביותר של אותה שנה. נכון לאפריל 2016 האלבום מכר 253 אלף עותקים בארצות הברית. מידע על האלבום Unbreakable באתר MusicBrainz Janet* - Unbreakable, Discogs (באנגלית) Janet Jackson Chart History, Billboard WebCite query result, www.webcitation.org · • JANET JACKSON’S UNBREAKABLE AVAILABLE APRIL 1 ON DOUBLE GATEFOLD VINYL · Janet · • ·, www.janetjackson.com (באנגלית)
הארי (אי, אנטארקטיקה)

האי הארי (באנגלית: Harry Island) הוא אי בארכיפלג פאלמר, למול חופי אנטארקטיקה. האי מכוסה קרח ולו פסגה בצורת פרמידה קטומה. האי ממוקם בכניסה הדרומית-מזרחית לתעלה שבין האי בראבנט לאי לייז' שבארכיפלג. האי התגלה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899) בפיקודו של אדריאן דה ז'רלאש. האי צולם מן האוויר על ידי משלחת הסקר האווירי של שטחי חסות איי פוקלנד בין השנים 1955–1956. ז'ארלש קרא לאי על שמו של ז'ראר הארי, עיתונאי, שפרסם את פעילות המשלחת ותמך בה. האי הארי באתר הסקר הגאולוגי של ארצות הברית האי הארי באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי, וציון מקום האתרים שסביבו באתר copernix מידע גאוגרפי והיסטורי מידע על גילוי האי ושמו
האי הארי

האם התכוונתם ל... הארי (אי, אנטארקטיקה) – אי בארכיפלג פאלמר שבאנטארקטיקה הארי (אי, ניו זילנד) – אי במחוז קנטרברי בסמוך לעיר כרייסטצ'רץ' באי הדרומי של ניו זילנד הארי (אי, אלסקה) – אי במדינת אלסקה שבארצות הברית הארי (אי, ניופאונלנד ולברדור) – אי בפרובינציית ניופאונלנד ולברדור שבקנדה הארי (אי, אגם ג'וזף, אונטריו) – אי באגם ג'וזף בפרובינציית אונטריו שבקנדה הארי (אי, ימת סופריור, אונטריו) – אי בימת סופיריור בפרובינציית אונטריו שבקנדה הארי (אי, אגם ניפיגון, אונטריו) – אי באגם ניפיגון בפרובינציית אונטריו שבקנדה
הסכמה (פירושונים)

האם התכוונתם ל... הסכמה – מכתב נלווה המופיע בראשית ספר, שבו מעידה אישיות בעלת מוניטין על טיבו של הספר הסכמה – מתן אישור בנושא העומד לדיון הסכמה כללית – קוֹנְסֶנְסוּס, הסכמה רחבה, מצב שבו רוב החברים בקבוצה מקבלים או דוחים דעות, תפיסות או אופני התנהגות מסוימים ללא הצבעה, כאשר ניכר שיש רוב מכריע ברור התומך בהחלטה הסכמה מדעת – זכותו של מטופל לקבל החלטות, בצורה חופשית, באשר לטיפול הרפואי שיקבל, זאת לאחר שקיבל מידע רפואי רלוונטי לצורך קבלת החלטות אלה הסכמה מכללא – הסכם שלא נאמר במפורש בין הצדדים, אך הוא משתמע מתוך התנהגותם הסכמה פה אחד – החלטה המתקבלת בהסכמה על ידי כל העוסקים בקבלת החלטה זו, ואין איש המתנגד לה הסכמה שבשתיקה – טענה שאדם או גוף הסכימו לאמירה או פעולה מסוימת שנאמרה או נעשתה על ידי אחר, בכך שידעו עליה ולא מחו נגדה הסכמה מינית – הסכמה לעסוק בפעילות מינית גיל ההסכמה – הגיל שבו אדם נחשב לבוגר לצורך מתן הסכמה לקיום יחסי מין עם בן או בת זוג מדינות ההסכמה – המדינות שלחמו במלחמת העולם הראשונה נגד מעצמות המרכז והיו לצד המנצח במלחמה ההסכמה הלבבית – הכינוי להסכם שנחתם בלונדון בין צרפת לבריטניה ב-8 באפריל 1904, ודן בפתרון סכסוכים בין שתי המדינות בנוגע למספר מושבות קולוניאליות באפריקה, באסיה ובאמריקה
לינדה מרטין

לינדה מרטין (באנגלית: Linda Martin;‏ נולדה ב-27 במרץ 1952) היא זמרת ומגישת טלוויזיה מצפון אירלנד, המוכרת בעולם בעיקר כזוכה באירוויזיון 1992 עם השיר "Why Me?‎", שאותו כתב והלחין ג'וני לוגן, ובאירלנד כחברת להקת "Chips" שפעלה בשנות ה-70 וה-80 של המאה ה-20. מרטין ייצגה את אירלנד גם באירוויזיון 1984 עם השיר "Terminal 3", שגם אותו כתב והלחין ג'וני לוגן, וסיימה במקום השני. היא החלה את הקריירה המוזיקלית שלה ב-1969 כשהצטרפה ללהקת "Chips", הם נהיו לאחת הלהקות המובילות באירלנד. לינדה מרטין, במסד הנתונים הקולנועיים IMDb (באנגלית) לינדה מרטין, באתר MusicBrainz (באנגלית) לינדה מרטין, באתר Discogs (באנגלית) ערך זה הוא קצרמר בנושא מוזיקאים ובנושא אירלנד. אתם מוזמנים לתרום לוויקיפדיה ולהרחיב אותו.
הונדה CBR

הונדה CBR הוא שם של סדרת אופנועי ספורט מתוצרת הונדה. הדגם הראשון של הסדרה, ה-CBR400, הושק בשנת 1983. כל הדגמים, למעט ה-CBR125R, ה-CBR150R, ה-CBR250R וה-CBR300R (אשר מונעים על ידי צילינדר בודד), מונעים על ידי 2 ויותר צילינדרים בשורה. יתר הדגמים השגרתיים/פחות ספורטיביים נכנסים תחת סדרת ה-CB של הונדה. אופנוע Bashan 125R המיוצר בסין מנצל חלקים של אופנוע הונדה מסדרה זו. הסדרה של ה-CBR כוללת את הדגמים הבאים: CBR125R‏ (2004–2016) CBR150R‏ (2002–הווה) CBR250R (החל מ-2011–2013 ברוב העולם; החל מ-2011–הווה ביפן/מלזיה/הודו) CBR300R‏ (2015–הווה) CBR250RR‏ (2017–הווה) CBR400R‏ (2013–הווה) CBR500R‏ (2013–הווה) CBR250/250R/250RR‏ (1986–1996) CBR400F/400R/400RR‏ (1983–1994) CBR450SR‏ (1989–1994) CBR500F‏ (1986–1993) CBR600F הוריקן/600F2/600F3/600F4/600F4i‏ (1987–2006) CBR600F‏ (2011–2013) CBR600RR‏ (2003–הווה) CBR650F‏ (2014–2018) CBR650R‏ (2019–הווה) CBR750F‏ הוריקן (1987–1988) CBR900RR פיירבלייד (893 סמ"ק: 1992–1995; 919 סמ"ק: 1996–1999) CBR929RR פיירבלייד‏ (2000–2001) CBR954RR פיירבלייד‏ (2002–2003) CBR1000RR פיירבלייד‏ (2004–הווה) CBR1000RR-R פיירבלייד‏ (2020–הווה) CBR1000F הוריקן‏ (1987–1999) CBR1100XX Super Blackbird‏ (1996–2007) מדיה וקבצים בנושא הונדה CBR בוויקישיתוף
זיקו זאקי

זיקו זאקי (בערבית: زيكو زكى באנגלית: Zeeko Zaki; נולד ב-18 בינואר 1990) הוא שחקן מצרי-אמריקאי המוכר בעיקר בשל תפקידו כסוכן ה-FBI עומאר (או איי) זידאן בסדרת הטלוויזיה "FBI". זאקי נולד באלכסנדריה שבמצרים, ובגיל חודש היגר עם משפחתו לארצות הברית. חלק מבני משפחתו נותרו במצרים, ובילדותו אף נסע זיקו לבקר אותם. משפחתו גרה תחילה בפנסילבניה, ולאחר מכן עברה לדלאוור. אביו הוא סטייליסט ואמו היא בעלת סלון, ולו אח ואחות. זאקי הוא מוסלמי, ומלבד אנגלית הוא גם דובר ערבית בניב המצרי (שפת אמו). זאקי החל את קריירת המשחק שלו בתיאטרון בית הספר התיכון יוניונוויל, בו למד. במקביל שיחק גם בתיאטרון הקהילתי, ולאחר מכן עבר ללימודי משחק באוניברסיטת טמפל. בשנים 2012–2017 שיחק בתפקידים קטנים בסדרות טלוויזיה רבות, ביניהן "הומלנד", "מהפכה", "NCIS: לוס אנג'לס" ועוד. בשנת 2016 שיחק בתפקיד קטן בסרט המצליח "נאמנים". בשנת 2017 קיבל את אחד מתפקידיו המרכזיים הראשונים, כששיחק בשמונה פרקים של סדרת הטלוויזיה הצבאית "קומנדו 6" בהפקה של ערוץ ההיסטוריה, ובשבעה פרקים של סדרת הטלוויזיה "24: מורשת". בשנים 2017–2018 שיחק את אחד הדמויות הראשיות בסדרה "חירות ואומץ" ברשת CBS, שבוטלה לאחר עונה אחת. בשנת 2018 החל לשחק בתפקיד הראשי בסדרת הטלוויזיה "FBI", ובסדרות הספין אוף שלה, "FBI: המבוקשים ביותר" ו-"FBI: אינטרנשיונל". בשנת 2022 דיבב את דמותו של רע, אל השמש במיתולוגיה המצרית בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון". זיקו זאקי, ברשת החברתית אקס (טוויטר) זיקו זאקי, ברשת החברתית אינסטגרם זיקו זאקי, במסד הנתונים הקולנועיים IMDb (באנגלית) "CBS Press Express | FBI". CBS Press Express (הודעה לעיתונות) (באנגלית). נבדק ב-2018-11-18. "Arab American stars in new CBS prime-time series". Arab American News (באנגלית אמריקאית). 2018-07-28. נבדק ב-2018-11-18. "Connie Nielsen Cast in Dick Wolf's CBS Drama FBI". ComingSoon.net (באנגלית אמריקאית). 2018-03-06. נבדק ב-2018-11-18. "Actor Zeeko Zaki Is Ready to Change the Narrative of Arab Men on the Small Screen". Town & Country (באנגלית אמריקאית). 2018-09-25. נבדק ב-2018-11-18. "I'm a Muslim American and I Play the Hero in a TV Show. Here's What My Experience Has Taught Me About How We Can Change Hollywood". Time (באנגלית). נבדק ב-2018-11-18. "Dick Wolf's new CBS show 'F.B.I' stars Delaware actor Zeeko Zaki". delawareonline (באנגלית). נבדק ב-2018-11-18. "ZEEKO ZAKI - Resume | STW Talent Agency". resumes.breakdownexpress.com. נבדק ב-2018-11-18.
מנהל השנה ביורוליג

פרס מנהל השנה ביורוליג ע"ש ג'יאנולואיג'י פורלי הוא פרס המוענק מדי עונה החל מעונת 2004/2005 למנהל הספורטיבי (או מנהלים) המצטיין ביורוליג. הזוכה נבחר על פי הצבעותיהם של המאמנים הראשיים של כל הקבוצות המשתתפות במפעל באותה עונה. החל מ-2014 הפרס נקרא על שמו של ג'יאנולואיג'י פורלי (אנ'), שהיה בעלי קבוצת וירטוס בולוניה במשך שנים ארוכות, ונשיא היול"ב הראשון. מרקו באלדי הגרמני, חוזה אנטוניו קוארחטה הספרדי ופאוליוס מוטיונאס הליטאי הם היחידים שזכו בתואר יותר מפעם אחת (2 תארים כ"א).
מקור (פירושונים)

האם התכוונתם ל... מַקּוֹר – איבר גרמי המשמש פה אצל ציפורים מָקוֹר מקור – סימוכין עליו מתבססים בכתיבת עבודות סדורות ואקדמיות מקור ראשוני – מסמך מקור (כלומר, שלא נוצר על סמך מסמך אחר) או חפץ פיזי אשר נכתב או נוצר בתקופה הנחקרת ואשר מספק מידע ממקור ראשון, עדות ישירה, לאירוע מסוים מקור משני או מקור שניוני – תיעוד אשר מכיל ניתוח, פרשנות או סינתזה של מידע המצוי במקורות אחרים מקור – במקצוע הדפוס, תיאור לדף אב שממנו מדפיסים עותקים מקור היסטורי – תעודה או טקסט שיש בהם עדות בת-הזמן על אירוע היסטורי מקור (עיתונות) – גורם המספק מידע לעיתונאי שם הפועל (צורת המקור) – אחת מנטיות הפועל, שאין לה זמן, גוף, מין ומספר מקור – אחד השמות תחתם פעלה הוצאת הספרייה הישראלית מקור מתח – רכיב המייצר מתח במעגל חשמלי קוד מקור – בתכנות, אוסף ההוראות המוזן למהדר מקור ראשון – עיתון ישראלי מקור ברוך – שכונה במרכז ירושלים מקור חיים (שכונה) – שכונה בדרום ירושלים מקורות – חברת המים של ישראל מקור (ספר מאת דן בראון) המקור
נתי טוקר

נתי טוקר (נולד ב-1980) הוא עיתונאי ישראלי, כתב התקשורת המכסה את תחומי הטלקום, המדיה והפרסום ב-TheMarker, וכן את תחום המקרו-כלכלה. נולד בבני ברק למשפחה חרדית. אביו עולה חדש מארצות הברית. למד בבית הספר "רזי לי" ובתלמוד תורה "אור זורח", בישיבת אור ישראל לצעירים ובישיבת אור אלחנן בירושלים. במשך לימודיו בישיבה יצא ללימודים, ובגיל 21 חתם על ביטול מעמדו כבן ישיבה והתגייס לצה"ל. הוא התחיל לשרת כעתודאי, אך נשר מהמסלול ולא השלים את שירותו הצבאי. למד פרסום אצל תרצה גרנות והחל לעבוד כקופירייטר במשרדי פרסום. במשך תקופה ניהל המשרד שבו עבד את זירת הפורומים של אתר בחדרי חרדים, וטוקר הקים וניהל באתר פורום ייעודי לשוק הפרסום. ב-2007 התקבל לתפקיד עריכה זוטר בדסק החדשות של TheMarker, התקדם במערכת העיתון במשך השנים, שימש בין השאר סגן העורכת של מהדורת יום שישי של העיתון, והתמנה לכתב המדיה. מאז פרסם תחקירים רבים בתחום זה. באוקטובר 2020 מונה לכתב המקרו-כלכלה, והופקד על סיקור משרד האוצר ובנק ישראל. בדצמבר 2022 הוצגו כתבות של טוקר אודות דוקטור יפעת בן-חי שגב במהלך משפט נתניהו. במאי 2019 פרסם בדה מרקר ידיעה כוזבת לפיה דסק העיתון היומי של מעריב ייסגר ושיפוטרו עובדיו. ידיעה זו קיבלה פוש ועל אף שהתבררה ככוזבת לא הוסרה. ביוני 2019 נתבע על סך מיליון שקלים מצד קבוצת ג'רוזלם פוסט המחזיקה במעריב. בינואר 2024 בית המשפט השלום בתל אביב פסק כי "הכתב נתי טוקר פרסם כתבה שקרית, תוך סילוף מכוון ומגמתי, שאינה מתיישבת עם סטנדרטים של עיתונאות אחראית" וחייב אותו בתשלום פיצויים בסך 10 אלף שקלים. בפברואר 2024 מעריב ערערה על גובה הפיצויים. טוקר נשוי ליפעת, בתו של העיתונאי בני רבינוביץ, והוא גיסו של כתב הארץ אהרן רבינוביץ. הוא בן דודו של מנחם טוקר. דוד רוטנברג, החרדי עם כיפת הקטיפה מבני ברק שהפך לאימת כלי התקשורת, 01.04.2018, ריאיון עם טוקר באתר חרדים10 נתי טוקר, ברשת החברתית אקס (טוויטר) נתי טוקר מונה לעורך ב-TheMarker, באתר בחדרי חרדים המערכת, באתר TheMarker למה את מתכוונת כשאת אומרת בואי? | פרק 73, באתר העין השביעית, 18 בדצמבר 2022 ניצחון חלקי ל"מעריב" בתביעה נגד נתי טוקר ודה מארקר, באתר ynet, 1 בפברואר 2024 "מעריב" מערער על פסק הדין בתביעה נגד נתי טוקר ודה מארקר, באתר ynet, 21 במרץ 2024 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
קרמרמן

קרמרמן הוא שם משפחה. האם התכוונתם ל... יוסף קרמרמן – איש עסקים ישראלי וחבר הכנסת איה קרמרמן – מנחת טלוויזיה. בתו של יוסף מישל קרמרמן דקל - מנכ"לית הרשות השנייה המיועדת
ניקולה

ניקולה (ברומנית: Nicola; נולדה ב-5 בנובמבר 1968) היא זמרת רומנייה. ניקולה נולדה בבוקרשט בשם ניקולטה אלכסנדרו (Nicoleta Alexandru), בתחילת דרכה שרה בלהקה. ב-1992 החלה את קריירת הסולו המוזיקלית שלה והופיעה רבות בטלוויזיה וברדיו. ב-1999 הוציאה את אלבומה הראשון "Cu tălpile goale". ב-2002 שירה "Lângă mine" נבחר לשיר השנה על ידי שתי תחנות רדיו. בנוסף היא גם זכתה בשני פסטיבלי מוזיקה. ב-2003 ייצגה את רומניה באירוויזיון עם השיר "Don't Break My Heart" והייתה במקום העשירי. היא השתתפה מספר פעמים נוספות בסלקציה נציונלה. ב-2003 היא נבחרה לאשת השנה על ידי המגזין "Avantaje". ב-2005 יצא אלבומה "De mă vei chema" שכלל בתוכו שני שירים שנהיו ללהיטים ברומניה. ב-2005 זכתה בפרס זמרת השנה בטקס פרסי MTV רומניה' בנוסף היא הייתה מועמדת לפרס אמן הפופ הטוב ביותר. מדיה וקבצים בנושא ניקולה בוויקישיתוף אתר האינטרנט הרשמי של ניקולה Nicoleta Alexandru, Discogs (בספרדית) NICOLA (NICOLETA ALEXANDRU), Muzica uşoară românească (ברומנית) ניקולה, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יעקב ג'ינו

יעקב ג'ינו (נולד בשנת 1964) הוא כדורסלן עבר ומאמן כדורסל ישראלי. יעקב ג'ינו שיחק בשנות השמונים במכבי חיפה, בין היתר תחת המאמן פיני גרשון ובמכבי רעננה. לאחר פרישתו, בעונת 1991/1992 היה עוזר המאמן של גרשון במכבי רמת גן. בעונת 1996/1997 אימן את קבוצת הנוער של מכבי תל אביב וזכה באליפות המדינה. בשנת 1997 אימן לראשונה, כמאמן ראשי, את מכבי הוד השרון מהליגה השנייה. לאחר מכן המשיך לאמן בליגה השנייה, כשאימן את מכבי חדרה. בעונת 2001/2002 חזר לליגת העל, כעוזר מאמן במכבי רעננה, תחת שרון דרוקר, וכן באותה עונה שימש כעוזרו של אריק שיבק בנבחרת העתודה. בעונת 2003/2004 אימן, כמאמן ראשי, את בני השרון, ורשם איתה עונה מרשימה כסיים במקום הרביעי בטבלה, והודח על ידי מכבי תל אביב בחצי גמר הפלייאוף. באותה שנה זכה ג'ינו בפרס מאמן העונה בליגת העל בכדורסל. ביולי 2004 זכה עם נבחרת העתודה במדליית הכסף באליפות אירופה לנבחרות עד גיל 20. בעונת עונת 2004/2005 מונה לעוזר המאמן של פיני גרשון במכבי תל אביב. באותה עונה, הציגה הקבוצה את משחק ההתקפה הטוב ביבשת וזכתה ביורוליג בפעם השנייה ברציפות. עונה לאחר מכן חזר ג'ינו לתפקיד מאמן בני השרון, והוביל אותה לחצי גמר גביע המדינה, אך הודח באותו שלב על ידי מכבי תל אביב. כן מונה בשנת 2005 למאמן נבחרת העתודה, ואימן אותה עד שנת 2007, ובהמשך בקדנציה נוספת בשנת 2010. לקראת עונת 2006/2007, הצטרף לצסק"א סופיה, ולראשונה אימן קבוצה מחוץ לישראל. ג'ינו צרף לקבוצה את ליאור ליובין, ישראל שיינפלד ודיון תומאס, מה שזכה בתקשורת לכינוי "המושבה הישראלית". לאחר חצי עונה בקבוצה פוטר. לאחר מכן אימן ג'ינו את לובן הבלגית, סיים בעונתו הראשונה במקום האחרון ובעונתו השנייה במקום הלפני האחרון. אבל בעקבות הקפאת הירידות בליגה הבלגית, הוא נשאר בליגה הראשונה. לקראת עונת 2008/2009 חתם בעירוני נהריה ואימן שם במשך שתי עונות, בעונתו הראשונה הודחה קבוצתו ברבע גמר הפלייאוף. את עונת 2009/2010 סיימה הקבוצה אמנם במקום התשיעי, אך הפסידה בסדרת פלייאוף נגד הירידה להפועל חולון 2:3, ובכך נשרה הקבוצה לליגה הלאומית אחרי שמונה עונות רצופות בליגת העל. לאחר שעזב את נהריה אימן ג'ינו את נבחרת הקדטים ובאקדמיה של איגוד הכדורסל. בעשור השני של המאה ה-21 כיהן ג'ינו כסגן מנהל, ולאחר מכן כמנהל, בית הספר למאמנים במכון וינגייט. יעקב ג'ינו, אתר מנהלת הליגה בכדורסל כרטיס מאמן, אתר מנהלת הליגה בכדורסל יעקב ג'ינו, אתר מנהלת הליגה בכדורסל אלופות ומחזיקות גביע הנוער בכל הזמנים, אתר ספסל אור שקדי‏, יעקב ג'ינו חתם בעירוני נהריה, באתר וואלה, 18 ביוני 2008 יעקב ג'ינו סיכם בצסק"א סופיה, באתר וואלה, 16 בספטמבר 2006 חולון ניצחה ונשארה בליגה, נהריה ירדה ללאומית, באתר ONE‏, 17 במאי 2010 אסף שלו, ‏יעקב ג'ינו זכה בתביעה נגד נהריה: נעשה פה צדק, באתר ONE‏, 11 ביולי 2012 ישיבת ועדה של הכנסת ה-20 מתאריך 25/12/2017 ניר קפלן, שליח ערוץ הספורט לכרתים, ‏"השחקנים יוכלו להגיע הכי רחוק שאפשר, קטש עילוי", באתר ערוץ הספורט, 23 ביולי 2017 מכון וינגייט מחדש את כל מסלולי הלימודים בפעילות מקוונת, באתר וואלה, 30 באפריל 2020
אליהו שיינפלד

הרב אליהו (אלי) יעקב שיינפלד (נולד ב-1976) הוא איש חינוך דתי, מחבר ספרי הגות והדרכה חינוכית. נולד בפתח תקווה. בוגר הישיבה התיכונית ישיבת בני עקיבא נחלים וישיבת הגולן. למד בישיבת ברכת משה לימודי רבנות. משנת ה'תש"ס[דרושה הבהרה] עד ה'תש"ע[דרושה הבהרה] היה ר"מ בישיבה התיכונית מעלה אדומים. משנת ה'תש"ע[דרושה הבהרה] ר"מ בישיבת חורב בירושלים, ומשנת ה'תשע"ג מכהן במקביל כרב הקהילה בבית הכנסת "נווה הגבעה" שבגבעת זאב. הרב שיינפלד מדריך פדגוגי במכללת אורות ישראל שברחובות ומרצה בתחומי חינוך בגיל ההתבגרות. בעל תואר שני במדעי היהדות. הוא נשוי ואב לשישה. אחיו התאום של מיכאל שיינפלד. היצר, הלב והאדם, הוצאת ספריית בית אל, 2010, דאנאקוד 3281190. זכה בפרס רקנאטי בתואר "המורה היזם" הבן שלי מתבגר, הוצאת ספריית בית אל, 2015, דאנאקוד 3281310 לאור השם, עיבוד עכשווי לתורותיו של ה"שם משמואל" על פרשיות השבוע, הוצאת דברי שיר, 2018, דאנאקוד 108088 בית מדרש לאהבה, הוצאת ספריית בית אל, 2019, דאנאקוד 3281404 להאמין לאהוב לחנך, הוצאת ספריית בית אל, 2021, דאנאקוד 3281382 מועדי השם, עיבוד עכשווי לתורת ה"שם משמואל" על חגי ישראל, הוצאת מגיד, 2023, מסת"ב 9789655263411 מדיה וקבצים בנושא אליהו שיינפלד בוויקישיתוף הפרסומים של אליהו שיינפלד, בקטלוג הספרייה הלאומית אלי שיינפלד, ללמוד, להתפלל, לאהוב, באתר בשבע, 15/08/19 צופיה הירשפלד, המין - והנער המאמין, באתר ynet, 29 במאי 2011 אבינועם הרש, ‏הרב אלי שיינפלד: הורים אל תפקירו את הילדים בחופש הגדול, באתר "סרוגים", 8 ביולי 2015 כל הכתבות על הרב אלי שיינפלד, באתר ערוץ 7